હિંમતનગર તાલુકાના અમરાપુર ગામના એક પરિણીત યુવક જીજ્ઞોશસિંહ ગગનસિંહ પરમારના ત્રાસથી ગામની ર૦ વર્ષીય મનીષા સોમસિંહ પરમાર નામની યુવતીએ ગત સપ્તાહે કેરોસીન છાંટી લઈને જિંદગીનો અંત આણવાની કોશિષ કરી હતી, જે અંગે તાબડતોબ તેના પરિવારજનો મનીષાને હિંમતનગર સિવીલ ખાતે લઈ ગયા હતા, જયાંથી તેને અમદાવાદ સિવીલ ખાતે સારવાર માટે ખસેડાઈ હતી, પરંતુ એક સપ્તાહ દરમ્યાન જીવન મરણ વચ્ચે ઝોલા ખાતી મનીષાએ દમ તોડી દેતાં અમરાપુર ગામમાં ભારેલા અગ્નિ જેવી પરિસ્થિતિનું નિર્માણ થયુ છે, જેના કારણે પોલીસ ફરીયાદ થઈ છે તે જીજ્ઞોશસિંહ ગગનસિંહ પરમાર, તેની પત્નિ સોનલબેન સહિતના તમામ શખ્સો ગામ છોડીને ફરાર થઈ ગયા છે.